Jan Wyglenda, przemianek "Traugutt" rodz. 24 listopada 1894 we Brzyźnicy, um. 1973 we Rybniku – dziołocz absztimōngowy a uczestnik powstań ślōnskich. Rodzōny we wsi Brzyźnica kole Raciborza we Ślōnsku. Walczōł we armiji miymieckij we czas I wojny światowyj a wrōćōł ś ni jako podporucznik. We styczniu 1919 roku utworzōł ôddzioł polski we rodzinnych Brzeźnikach. We czyrwcu 1919 roku ôstoł zastympcōm głōwnygo kōmyndanta a kerownikym Wydziołu Wywiadu Polskij Ôrganizacyje Wojskowyj Gōrnygo Ślōnska. We I powstaniu ślōnskym dowodźōł we bitwie pod Godowym a na ôdcinku Ôlza-Uoświyńcim, we II powstaniu ślōnskim Jan Wyglenda dowodźōł polskōm samouobrōnōm we krysie rybnickym. We III powstaniu ślōnskym bōł zastympcōm dowōdcy a szefym sztabu Grupy „Pōłnoc”. Po roztajlowaniu Gōrnygo Ślōnska ôstoł zmuszōny do ôpuszczynio rodzinnygo ôbszoru prziznanygo Miymcōm a zamiyszkoł we polskim wojewōdztwie ślōnskim. We 1927 r. ôstoł naczelnikym gminy Nowo Wieś - Wirek, a nostympniy starostōm krysu we Lublińcu, Rybniku. Człōnek Zwiōnzku Powstańcōw Ślōnskich. We lotach II wojny światowyj walczōł we kampanije 1939 r. a we Polskich Siyłach Zbrojnych na Zachodzie. Kej wrōćōł nazod do Polski, bōł we ôkresie stalinowskym wiyńźōny (1950-1956) na podstawie niyprawych ôskarżyń. Po uwolniyniu mioł robota we bergmaństwie. Umrził we Rybniku, kaj go pochowano.